**…/2015.(III. ….) számú határozat 2. sz. melléklete**

Azonosító szám: KEOP-1.1.1/C/13-2013-0015

Támogatási Szerződés

amely létrejött

egyrészről a Nemzeti Fejlesztési Minisztérium (1011 Budapest, Fő utca 44-50, képviseli a nemzeti fejlesztési miniszter), mint támogató (a továbbiakban: **Támogató**) képviseletében eljáró NKEK Nemzeti Környezetvédelmi és Energia Központ Nonprofit Korlátolt Felelősségű Társaság, mint közreműködő szervezet (a továbbiakban **Közreműködő Szervezet**)

Postacím: 1437 Budapest Pf. 328.

Székhely: 1134 Budapest Váci út 45.

Aláírásra jogosult képviselője: Dr. Boldog Anna és Balla Krisztián

Azonosító szám (törzs-szám/Cégjegyzékszám): 01-09-914411

Adószám: 18160013-2-41

másrészről Név/Cégnév: **Szolnok-Abony-Szajol-Rákóczifalva Települési Szilárd Hulladéklerakói Rekultivációjának Önkormányzati Társulása**, mint kedvezményezett (a továbbiakban: **Kedvezményezett**),

Postacím: 5000 Szolnok, Kossuth tér 9.

Székhely/Lakcím: 5000 Szolnok, Kossuth tér 9.

Azonosító szám (törzs-szám/Cégjegyzékszám):

Adószám/adóazonosító jel: 15765808-2-16

Pénzforgalmi számlaszám: 12050002-01343415-00100004

Aláírásra jogosult képviselője: Szalay Ferenc

(Közreműködő Szervezet és Kedvezményezett a továbbiakban együtt: Szerződő Felek) között az alulírott helyen és napon az alábbi feltételekkel.

Ha a projektet több Kedvezményezett közösen valósítja meg (társulás), a Kedvezményezettek egymás közti, valamint a Közreműködő Szervezet, illetve a Támogató és a Kedvezményezettek közti viszonyokat a jelen támogatási szerződés (a továbbiakban: Szerződés) elválaszthatatlan mellékletét képező társulási megállapodás tartalmazza. A jelen Szerződést aláíró Kedvezményezett a Szerződést, mint konzorciumvezető/projektgazda – a konzorciumi/társulási megállapodásban kapott meghatalmazás alapján – az összes konzorciumi/társult tag (mint kedvezményezettek) nevében írja alá.

1. **Előzmények**

# A Támogató az Új Széchenyi Terv Környezet és Energia Operatív Program (a továbbiakban: KEOP) keretén belül *KEOP-1.1.1/C/13 - Települési szilárdhulladék-gazdálkodási rendszerek eszközparkjának fejlesztése, informatikai korszerűsítése* tárgyú pályázati felhívást tett közzé, melyre Kedvezményezett KEOP-1.1.1/C/13-2013-0015 azonosító számon regisztrált, 2013. július 23. napon befogadott projekt javaslatot/pályázatot nyújtott be, a jelen Szerződés mellékletét képező pályázati felhívás és útmutató szerint (amelyek akkor is a jelen Szerződés elválaszthatatlan részét képezik, és a Szerződő Felekre kötelező érvényűek, ha azok fizikai értelemben a jelen Szerződéshez nem kerülnek csatolásra), amelyet a Támogató 2014. február 07. napján kelt támogató levél szerint támogatásban részesített. A Támogató döntése alapján Kedvezményezett vissza nem térítendő támogatásban részesül.

A jelen Szerződés mellékletét képezi, és a Szerződő Felekre kötelező érvényű minden olyan tanulmány, elemzés, hatósági engedély, műszaki terv és tartalom, nyilatkozat, beszerzési terv, társulási megállapodás és egyéb dokumentum, valamint ezek módosításai, amelyet a Kedvezményezett a projekt javaslat/pályázat mellékleteként benyújtott, amelyek fizikai értelemben nem kerülnek csatolásra a jelen Szerződéshez.

1. **Szerződés tárgya**
	1. Az Előzményekben meghatározottak szerint Szerződő Felek az alábbi Szerződést kötik:

Jelen Szerződés tárgya a **„Szolnoki térségi regionális hulladékgazdálkodási rendszer fejlesztése eszközbeszerzésekkel”** című, a projekt adatlap és annak mellékleteiben, illetve amennyiben irányadó, az eltérések listájában rögzített projekt (a továbbiakban: Projekt) elszámolható költségeinek a Kohéziós Alapból és hazai központi költségvetési előirányzatból vissza nem térítendő támogatás formájában történő finanszírozása.

Kedvezményezett a jelen Szerződés aláírásával kötelezettséget vállal arra, hogy a Projektet a vonatkozó jogszabályoknak megfelelően, kellő alapossággal, hatékonysággal és gondossággal megvalósítja, illetve a 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I. 28.) Korm. rendeletben [a továbbiakban: 4/2011. (I. 28.) Korm. rendelet] rögzített feltételek fennállása esetén az ott előírt módon a közbeszerzési eljárások lebonyolításába a Közreműködő Szervezetet és a Miniszterelnökséget vezető államtitkár irányítása alatt működő központi koordinációs szerv 4/2011. (I. 28.) Korm. rendeletben foglalt, a közbeszerzések felügyeletét ellátó egységét (a továbbiakban a Miniszterelnökség központi koordinációs szerve) bevonja.

* 1. A jelen Szerződés elválaszthatatlan részét képezi az „Általános Szerződési Feltételek az Új Széchenyi Terv Környezet és Energia Operatív Program ***KEOP-1.1.1/C/13 - Települési szilárdhulladék-gazdálkodási rendszerek eszközparkjának fejlesztése, informatikai korszerűsítése*** felhívás keretében támogatásban részesített kedvezményezettekkel kötendő támogatási szerződésekhez” című dokumentum (a továbbiakban: ÁSzF) amelyet a Közreműködő Szervezet a jelen Szerződéssel egyidejűleg egy példányban bocsát a Kedvezményezett rendelkezésére.
1. **A Projekt megvalósításának időbeli ütemezése és helyszíne**
	1. A Projekt kezdete

A Projekt megvalósítási időszakának tervezett kezdő időpontja: .... év … hó …. nap.

Amennyiben a Projekt megvalósítás kezdő időpontja a tervezett időponttól eltér, azt a Kedvezményezett köteles haladéktalanul bejelenteni, azonban a

Projekt megvalósításának kezdő időpontja nem lehet későbbi, mint a Szerződés megkötésének időpontjától számított 12 hónap.

* 1. Költségek elszámolhatóságának kezdete

A Projekt költségei elszámolhatóságának kezdő időpontját a Pályázati Felhívás és kapcsolódó mellékletei határozzák meg.

A Projekt költségei elszámolhatóságának kezdő időpontja: 2006. december 20.

 Az ezt megelőzően felmerült költségek nem számolhatóak el.

* 1. A Projekt fizikai befejezése, megvalósítása, befejezése, és lezárása
		1. A Projekt fizikai befejezése

A Projekt fizikai befejezésének tervezett napja: év hó nap.

A Projekt fizikai befejezésének napja az a nap, amelyen a projekt javaslatban/pályázatban meghatározott feladat, cél a pályázati felhívásban foglaltaknak és a Szerződésben rögzítetteknek megfelelően teljesült.

* + 1. A Projekt megvalósítása

A Projekt megvalósításának napja az a nap, amelyen a projekt javaslatban/pályázatban meghatározott feladat, cél a pályázati felhívásban foglaltaknak és a Szerződésben rögzítetteknek megfelelően teljesült és a Kedvezményezett az elszámolásra benyújtandó számlákat, szállítói kifizetés esetén az előírt önrészt a szállítók részére kiegyenlítette.

* + 1. A záró elszámolási csomag benyújtási határideje

Az utolsó kifizetési igénylés, valamint annak mellékleteként a záró beszámoló benyújtásának határideje: a projekt fizikai befejezésétől számított 30 nap.

* + 1. A Projekt befejezése

A Projekt akkor tekinthető befejezettnek, ha a támogatott tevékenység a Szerződésben meghatározottak szerint teljesült, a megvalósítás során keletkezett számlák kiegyenlítése megtörtént, a támogatással létrehozott vagy beszerzett eszköz aktiválásra került, és a Kedvezményezettnek a támogatott tevékenység befejezését tanúsító, hatósági engedélyekkel és bizonylatokkal alátámasztott beszámolóját, elszámolását a Közreműködő Szervezet jóváhagyta és a költségvetésből nyújtott támogatás folyósítása az igazolt támogatás-felhasználásnak megfelelő mértékben megtörtént.

* + 1. A Projekt lezárása

A Projekt akkor tekinthető lezártnak, ha a Szerződésben a befejezést követő időszakra nézve a Kedvezményezett további kötelezettséget nem vállalt és a 3.3.4. pontban foglalt feltételek teljesültek. Ha a Szerződés a támogatott tevékenység befejezését követő időszakra nézve további kötelezettséget tartalmaz, a támogatott tevékenység akkor tekinthető lezártnak, ha valamennyi vállalt kötelezettség teljesült, és a Kedvezményezett a kötelezettségek megvalósulásának eredményeiről szóló záró projekt fenntartási jelentését benyújtotta, és azt a Támogató jóváhagyta, valamint a záró jegyzőkönyv elkészült.

* + 1. Az elszámolhatóság határideje

A Projekt keretében a 3.3.1. pont szerinti fizikai befejezés napjáig felmerült és a 3.3.2 pont szerinti megvalósulás napjáig kiegyenlített költségek számolhatók el. Az ezen időpontot követően keletkezett költségre támogatás nem folyósítható.

* 1. Kedvezményezett vállalja, hogy a Projektet a pályázatban megjelölt helyszínen megvalósítja, és azt – amennyiben a projekt esetében releváns – a fenntartási időszak alatt ugyanezen a helyen fenntartja/üzemelteti.
1. **A Projekt összköltsége, elszámolható összköltsége, a támogatás összege, forrása és kifizetése (nettó támogatás esetén)**
	1. A Projekt nettó összköltsége és elszámolható nettó összköltsége

A Projekt nettó összköltsége **1.775.800.000** **Ft**, azaz **egymilliárd-hétszázhetvenötmillió-nyolcszázezer forint**.

A Projekt elszámolható nettó összköltsége **1.775.800.00** **Ft**, azaz **egymilliárd-hétszázhetvenötmillió-nyolcszázezer forint**.

Ha a Projekt elszámolható összköltsége a tervezetthez képest csökken, a tervezett célok megvalósítása mellett, a támogatási összeget is arányosan csökkenteni kell. Amennyiben a Kedvezményezettet a Projekt megvalósítása során közbeszerzési eljárás lefolytatásának kötelezettsége terheli, a Projekt megvalósítását célzó, utolsó közbeszerzési eljárás befejezését követően, vagy amennyiben az egyes beszerzésekre jutó támogatást a projekt adatlapban meghatározták, bármely közbeszerzési eljárás lefolytatását követően a Közreműködő Szervezet kezdeményezheti a megítélt támogatás csökkentését a szállítói szerződéssel le nem fedett támogatás összegével. Nem kerül sor a szállítói szerződéssel le nem fedett támogatás elvonására, ha a Közreműködő Szervezet erre irányuló felszólításában megjelölt határidőben és módon a Kedvezményezett indokolja, hogy a szállítói szerződéssel le nem fedett támogatás felhasználása a Projekt céljainak elérése érdekében szükséges és az indoklást a Közreműködő Szervezet elfogadja.

Kedvezményezett tudomásul veszi és elfogadja, hogy amennyiben a határidő módosítás hátrányosan befolyásolja az N+2/3 szabály teljesítését (magyarázat: a projektet finanszírozó alapban az N+2/3 szabály következtében Magyarország forrást veszíthet az időben nem megvalósuló lehívások miatt és ezzel a támogatási szerződéssel rendelkező projektek tervezett EU finanszírozásának egy részét az állam elveszítheti), úgy a Támogató a megítélt támogatást az elvesztett forrással arányosan egyoldalúan csökkentheti.

Amennyiben a Projekt megvalósítása során, az elszámoláskor bemutatott és elfogadott tényleges költségek meghaladják a tervezett költségeket, – a 4/2011. (I. 28.) Korm. rendeletben foglalt esetek kivételével – a Kedvezményezett kizárólag a jelen Szerződésben foglalt támogatási összegre jogosult.

* 1. A Projekthez felhasználásra kerülő források

A Projekthez felhasználására kerülő források részletes bontását a jelen Szerződés 3. számú melléklete tartalmazza.

* 1. A támogatás összege és mértéke

A támogatás mértéke a Projekt elszámolható összköltségének **95 %**-a, de legfeljebb **1.687.010.000** **Ft** azaz **egymilliárd-hatszáznyolcvanhétmillió-tízezer forint**.

Ha a Kedvezményezettet a jelen Szerződés szerint megillető támogatás az ÁFA összegét nem foglalja magában, a Projekthez kapcsolódó ÁFA fizetési kötelezettség a Kedvezményezettet terheli.

Az árfolyamváltozással bizonyíthatóan kedvezőtlenül érintett Projekt esetében a támogatás összege szerződés-módosítás keretében növelhető oly módon, hogy a Projekt költségvetésébe – a Támogató jóváhagyása esetén – árfolyam-kompenzációs tartaléksor kerül beépítésre. Az árfolyam-kompenzációs tartalék felhasználásához a Közreműködő Szervezet jóváhagyása szükséges.

Ha az igénybe vehető, bármely forrásból származó támogatás mértéke változik, a Kedvezményezett kérelmezi a Szerződés módosítását.

* 1. A támogatás kifizetése

A Kedvezményezett részére nyújtható előleg az utófinanszírozásra megjelölt projektelemekre jutó támogatás ……%-a, azaz ……. százaléka, azaz ………. Ft, azaz …………. forint.[[1]](#footnote-1)

A Közreműködő Szervezet az utófinanszírozott projektelemekhez kötődően az államháztartásról szóló 2011. évi CXCV. törvény (a továbbiakban: Áht.) végrehajtásáról szóló 368/2011. (XII. 31.) Korm. rendeletben (Ávr.) nevesített mértékben a **megítélt támogatás 25 %-ig**, **de legfeljebb 300 millió Ft-ig támogatási előleg formájában támogatási** előleget biztosít a Projekt elindításához. Támogatási előleg csak azon projektelem(ek)re vehető igénybe, ahol utófinanszírozást választott a Kedvezményezett.

A megvalósítási munkák tekintetében szállítói kifizetésre a következő projektelemek kerültek meghatározásra:

-XX

A megvalósítási Munkák tekintetében utófinanszírozásra a következő projektelemek kerültek meghatározásra:

-XX

Kizárólag utófinanszírozással időközi kifizetési igénylés akkor nyújtható be, ha az igényelt támogatás összege meghaladja a megítélt támogatás 10 %-át, de legalább a 200 ezer forintot.

Egymilliárd forintot meghaladó támogatás esetén utófinanszírozású időközi kifizetési igénylés akkor nyújtható be, ha az igényelt támogatás meghaladja a megítélt támogatás 2 %-át.

A kifizetés igénylésének szabályait az ÁSzF és a pályázati kiírás tartalmazza.

* 1. Saját forrás igazolásának szabályai

A Kedvezményezett vállalja, hogy a 3. számú mellékletben meghatározott saját forrás rendelkezésre állását legkésőbb az első kifizetési igénylés benyújtásáig igazolja, amennyiben a pályázati kiírás a saját forrás rendelkezésre állásának szerződéskötési időpontot követő igazolására lehetőséget nyújt.

A Kedvezményezett vállalja, hogy EU Önerő Alap támogatás igénybevétele esetén a saját forrás rendelkezésre állását az első kifizetési igénylés benyújtásáig aláírt támogatási szerződéssel igazolja. A saját forrás EU Önerő Alap támogatással nem fedezett mértékének pályázati útmutató szerinti igazolása szintén az első kifizetési igénylés befogadásának feltétele.

Amennyiben a Kedvezményezett a saját forrás egy részét vagy teljes egészét hitelfelvétel útján kívánja biztosítani, az erre irányuló hitelszerződést legkésőbb az első kifizetési igénylésig kell benyújtania, feltéve, hogy a hitelfelvétel igazolását a pályázati kiírás a szerződéskötési időpontot követően megengedi.

Halasztott önerő

Az államháztartásról szóló 2011. évi CXCV. törvény (a továbbiakban: Áht.) végrehajtásáról szóló 368/2011. (XII. 31.) Korm. rendelet (Ávr.) 96. §-ában rögzített halasztott önerőre irányadó rendelkezés alkalmazandó, amennyiben a kedvezményezett a jogszabályi feltételeknek megfelel, a halasztott önerő lehetőségére irányadó rendelkezésekre hivatkozva kéri a kifizetési igénylés elfogadását, valamint becsatolja nyilatkozatát, amelyben vállalja, hogy az önerő rendelkezésre állását igazolja és kiegyenlíti legkésőbb a záró kifizetésig.

1. **A Projekt megvalósításának számszerűsíthető eredményei évek szerint**

A Kedvezményezett a Projekt megvalósítása során a támogatást az 5. számú mellékletben meghatározott számszerűsíthető eredmények, indikátorok elérése, tevékenységek megvalósítása érdekében jogosult és egyben köteles felhasználni. Kedvezményezett a számszerűsíthető eredményeket teljesíteni köteles.

1. **Biztosítékadási kötelezettség**

Kedvezményezett a 4/2011. (I. 28.) Korm. rendeletben foglaltak szerint – amennyiben köteles biztosítékot nyújtani – a jelen Szerződés 7. számú mellékletében foglaltak szerinti biztosítéko(ka)t nyújtja.

A 7. számú melléklet az ÁSZF-ben, a felhívásban, a 4/2011. (I. 28.) Korm. rendeletben, valamint az 547/2013. (XII. 30.) Korm. rendeletben foglalt szabályok szerinti, szabályszerű benyújtástól válik a Szerződés részévé.

1. **Záró rendelkezések**
	1. Jelen Szerződés … oldalon és 3 db eredeti példányban készült. A jelen Szerződéshez csatolt 12 db melléklet, és a jelen Szerződéshez fizikai értelemben nem csatolt, de a jelen Szerződésben vagy az ÁSzF-ben hivatkozott mellékletek, továbbá a projekt adatlap és annak mellékletét képező valamennyi nyilatkozat, dokumentum a Szerződés elválaszthatatlan része.
	2. A Kedvezményezett a jelen Szerződés aláírásával kijelenti, hogy a jelen Szerződés tartalmát, az ÁSzF-t, és a vonatkozó jogszabályokat, így különösen az államháztartásról szóló 2011. évi CXCV. törvényt (Áht.), a 4/2011. (I. 28.) Korm. rendeletet és az Ávr-t ismeri és magára nézve kötelezőnek ismeri el, és tudomásul veszi, hogy a jelen Szerződés, valamint az ÁSzF a vonatkozó jogszabályok módosításával, illetve új a Szerződés és az ÁSZF szempontjából releváns jogszabályok hatálybalépésével minden külön intézkedés nélkül módosul. A Szerződő Felek a Szerződés időtartamára kapcsolattartót jelölnek ki. A kapcsolattartó nevéről, postacíméről, telefon és telefax számáról és elektronikus levélcíméről a Szerződés aláírásával egyidejűleg, változás esetén pedig a változást követő 8 napon belül tájékoztatják egymást.
	3. A jelen Szerződés hatályba lépésének napja megegyezik a Szerződő Felek közül utolsóként aláíró aláírásának napjával. Jelen Szerződés 2020. december 31-én hatályát veszti.
	4. Kedvezményezett kijelenti, hogy – az információs önrendelkezési jogról és az információszabadságról szóló 2011. évi CXII. törvény előírásainak megfelelően – a projekt adatlapon feltüntetett projektfelelős, illetve illetve a projekt adatlapon és mellékleteiben feltüntetett más személyek, a Projekt megvalósításában résztvevő személyek, valamint a beszámolás, a szabálytalansági eljárás és az ellenőrzési tevékenység során átadott dokumentumokban feltüntetett személyek személyes adataiknak a Támogató és a Közreműködő Szervezet által történő kezeléséhez (ideértve ezen adatok felvételét, tárolását, nyilvánosságra hozatalát is) kifejezetten hozzájárultak. Ennek alapján Kedvezményezett szavatol azért, hogy ezen személyes adatok fentieknek megfelelő kezelése az érintettek hozzájárulásával történik.
	5. Jelen Szerződésben nem szabályozott kérdésekben a vonatkozó magyar – ide értve a Polgári Törvénykönyvről szóló 1959. évi IV. törvényt is – és európai uniós jogszabályok rendelkezései az irányadók.
	6. A Kedvezményezett képviseletében aláíró személy(ek) kijelenti(k) és cégkivonatukkal, valamint aláírási címpéldányaikkal igazolja(k), hogy társasági dokumentumaik/alapító okiratuk alapján, a jelen Szerződés bevezető részében feltüntetettek szerint jogosult(ak) a Kedvezményezett képviseletére (és cégjegyzésére), továbbá ennek alapján a jelen Szerződés megkötésére és aláírására. Aláíró képviselő(k) kijelenti(k) továbbá, hogy a testületi szervei(k) részéről a jelen Szerződés megkötéséhez szükséges felhatalmazásokkal rendelkezik(nek), tulajdonosai(k) a támogatási jogügyletet jóváhagyták és harmadik személyeknek semminemű olyan jogosultsága nincs, mely a Kedvezményezett részéről megakadályozná vagy bármiben korlátozná a jelen Szerződés megkötését, és az abban foglalt kötelezettségek maradéktalan teljesítését.

Szerződő Felek a jelen Szerződést átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

|  |  |
| --- | --- |
| …………………………………Szalay Ferenctársulási tanács elnökeSzolnok-Abony-Szajol-Rákóczifalva Települési Szilárd Hulladéklerakói Rekultivációjának Önkormányzati Társulása P.H.Kelt ….…………, 201… év ………… hónap … napján. | ……….…………………… …..………………………… Balla Krisztián Kovács László divízióvezető osztályvezető NKEK Nemzeti Környezetvédelmi és Energia Központ Nonprofit Korlátolt Felelősségű TársaságP.H. Kelt ….…………, 201… év ………… hónap … napján. |

**Mellékletek:**

**1. sz. melléklet** – Rövid összefoglalás a projektről

**2. sz. melléklet** – Projektelemek költségvetési táblája

**3. sz. melléklet** –A projekt elszámolható költségeinek forrásai

**4. sz. melléklet** –A projekt megvalósítás pénzügyi ütemterve

**5. sz. melléklet** – A projekt megvalósításának számszerűsíthető céljai, az esélyegyenlőségi intézkedések és adatok, a fenntarthatósági szempontok és indikátorok, továbbá a vállalt PR tevékenységek a projekt megvalósítása során

**6. sz. melléklet** – A projekt megvalósítás (köz)beszerzései

**7. sz. melléklet** – Biztosítékokra vonatkozó nyilatkozatok, szerződések, megállapodások

**8. sz. melléklet** – A Támogató által a megvalósítási szakaszra megfogalmazott ajánlások

**9. sz. melléklet** – Társulási megállapodás

**10. sz. melléklet** – A kifizetési igénylés mellé bekérendő dokumentumok köre (dokumentum mátrix)

**11. sz. melléklet** – Eltérések listája

**12. sz. melléklet** – Általános Szerződési Feltételek

**12. számú melléklet**

**Általános Szerződési Feltételek**

az Új Széchenyi Terv Környezet és Energia Operatív Program ***KEOP-1.1.1/C/13 - Települési szilárdhulladék-gazdálkodási rendszerek eszközparkjának fejlesztése, informatikai korszerűsítése*** felhívás keretében támogatásban részesített kedvezményezettekkel kötendő támogatási szerződésekhez

1. **Általános rendelkezések**

Jelen Általános Szerződési Feltételek (a továbbiakban: ÁSzF) hatálya az Új Széchenyi Terv Környezet és Energia Operatív Program *KEOP-1.1.1/C/13 - Települési szilárdhulladék-gazdálkodási rendszerek eszközparkjának fejlesztése, informatikai korszerűsítése* felhívás keretében támogatásban részesített kedvezményezettekkel megkötött valamennyi támogatási szerződésre (a továbbiakban Szerződés) kiterjed.

Az ÁSzF rendelkezései szerződési feltételnek minősülnek, amelyeket a Kedvezményezett az adott támogatás igénybevételére vonatkozó Szerződés aláírásakor fogad el.

Amennyiben az ÁSzF és a Szerződés azonos tárgyú előírásai között bármilyen eltérés van, ez utóbbi rendelkezései irányadók.

A Kedvezményezett a Szerződés aláírásával nyilatkozik, hogy

a) nem minősül az alacsony keresetű munkavállalók bérének emelését ösztönző egyes törvények módosításáról szóló 2011. évi XCIX. törvény 6. §-a szerinti munkáltatónak,

b) az államháztartásról szóló 2011. évi CXCV. törvénynek (a továbbiakban: Áht.) megfelelően

ba) megfelel a rendezett munkaügyi kapcsolatok követelményének,

bb) a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett, vagy nem tartozik annak hatály alá, és

bc) jogi személy vagy jogi személyiséggel nem rendelkező más szervezet esetén átlátható szervezetnek minősül,

c) nem áll a támogatási rendszerből való kizárás hatálya alatt,

d) nem áll fenn harmadik személy irányában olyan kötelezettség, amely a támogatással létrejött projekt céljának megvalósulását meghiúsíthatja.

Az ÁSZF-ben használt fogalmak a Szerződésben foglaltak szerint értelmezendők.

A Kedvezményezett haladéktalanul, de a körülmény felmerülését követő legkésőbb 8 napon belül köteles jelenteni a Közreműködő Szervezetnek minden olyan körülményt, amely a Projekt megvalósítását, a támogatás céljának elérését veszélyezteti, ha a Projekt megvalósítása részben vagy egészben meghiúsul, tartós akadályba ütközik, vagy a projekt adatlapban, illetve a Szerződésben foglalt ütemezéshez képest késedelmet szenved, illetve ennek bekövetkezése fenyeget. Ha a Kedvezményezettnek a támogatás szempontjából releváns adataiban vagy a támogatás feltételeiben változás következik be, a kedvezményezett a tudomására jutástól számított 8 napon belül köteles azt bejelenteni a Közreműködő Szervezetnek.

A Kedvezményezett a Projekt megvalósítása során általa kötött szállítói szerződésekben köteles kikötni az elállás jogát legalább arra az esetre, ha a szállító ellen a szerződéskötést követően felszámolási, végelszámolási, hivatalból törlési, illetve egyéb, a megszüntetésére irányuló eljárás indul.

1. **Biztosítékok**

Ha a Kedvezményezett a 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I. 28.) Korm. rendelet [a továbbiakban: 4/2011. (I. 28.) Korm. rendelet] 33. §-a alapján biztosíték adására kötelezett, a Kedvezményezett a Szerződés aláírásával nyilatkozik, hogy nem áll fenn harmadik személy irányában olyan kötelezettség, amely a Kedvezményezett biztosítékadását korlátozza.

A támogatás (beleértve bármely jogcímen igényelt előleget) folyósítására mindaddig nem kerülhet sor, amíg a biztosítékok a Szerződésben meghatározottak és a jogszabályokban foglaltak szerint rendelkezésre nem állnak.

A 4/2011. (I. 28.) Korm. rendelet 33. §-a szerinti biztosítékok értékének fedeznie kell legalább a kifizetési igénylésben igényelt, továbbá a már kifizetett támogatás együttes összegét, a pályázati útmutatóban, illetve a jogszabályban meghatározottak szerint. A záró kifizetési igényléshez a biztosíték értékét csak abban az esetben szükséges kiegészíteni, ha a kedvezményezett által a fenntartási időszakban nyújtandó biztosíték értékét nem éri el az addig nyújtott biztosíték értéke.

A Kedvezményezett tudomásul veszi, hogy a Támogató és a Közreműködő Szervezet az egységes működési kézikönyvről szóló 547/2013. (XII. 30). 1. sz. mellékletének VII. fejezetében foglalt tartalmi és formai követelményeknek megfelelő biztosítékokat fogadja el.

A biztosítékoknak a záró projekt fenntartási jelentés elfogadásáig rendelkezésre kell állniuk, kivéve, ha jogszabály ettől eltérően rendelkezik.

Ha a Szerződés módosításra kerül, – szükség esetén – a biztosítékokra vonatkozó dokumentumokat is módosítani kell vagy ki kell egészíteni.

1. **Támogatás kifizetése**
	1. Előleg
		1. Támogatási előleg

Amennyiben a Támogató a felhívásban a támogatási előleg (a továbbiakban: támogatási előleg) igénybevételét lehetővé tette, a támogatási előleg igénybevételéről Kedvezményezettnek nyilatkoznia szükséges a Közreműködő Szervezetnél. Támogatási előleg indokolt esetben, a támogatott tevékenység elindításához és likviditásának biztosításához szükséges összegben igényelhető. Az ÁSzF 3.1.2. pont alatt megjelöltek kivételével támogatási előleg csak azon projektelem(ek)re vehető igénybe, amelyek esetében nincs mód közvetlenül a szállító(k) részére történő kifizetésre.

Nem utalható támogatási előleg a Kedvezményezett számára, ha a támogatás kifizetésére (utófinanszírozással) a Projekt megvalósítását követően, egy összegben kerül sor.

A Közreműködő Szervezet a támogatási előleg összegét a Kedvezményezett által hiánytalanul benyújtott, tartalmi és formai szempontból is megfelelő előlegigénylési kérelem beérkezésétől számított 15 napon belül átutalja a Kedvezményezett Szerződésben megjelölt bankszámlájára. Támogatási Előleg folyósítására, meghatározott ütemezésben, több részletben is sor kerülhet.

A támogatási előleg folyósításának feltétele, hogy a Szerződésben meghatározott biztosítékok legalább az igényelt támogatási előlegnek megfelelő összegre rendelkezésre álljanak.

Amennyiben a Kedvezményezett igénybe vett támogatási előleget, azonban a támogatási előleg folyósítását követő 6 hónapon belül nem nyújtott be kifizetési igénylést, illetve a benyújtott kifizetési igénylés a támogatás nem rendeltetésének megfelelő használatát bizonyítja, a Kedvezményezett köteles a korábban kifizetett támogatási előleget a folyósítás napjától számított, Polgári Törvénykönyvről szóló 1959. évi IV. törvény (a továbbiakban: Ptk.) szerinti kamattal növelt mértékben – kincstári körbe tartozó központi költségvetési szervek esetében kamatmentesen – visszafizetni. A támogatási előleg visszafizetéséig, vagy a Közreműködő Szervezet általi részletfizetési engedélyezés esetén az engedélyben meghatározottak szerint, a kifizetések folyósítása felfüggesztésre kerül (ideértve a szállítónak és engedményesnek történő folyósítást is).

A Kedvezményezett a kifizetett támogatási előleget akkor is a folyósítás napjától számított, a Ptk. szerinti kamattal növelt mértékben köteles visszafizetni, ha

- legkésőbb a záró kifizetési igénylésben nem számol el a folyósított előleggel, vagy a

- az előleget, vagy annak egy részét a záró kifizetési igénylésig bármikor önként visszafizeti.

* + 1. Fordított ÁFA-előleg

A szállítói finanszírozású projektelemekre fordított ÁFA-előleg – a fordított ÁFA mértékéig – akkor vehető igénybe, ha a Kedvezményezett bruttó támogatásra jogosult közszféra szervezet és az általános forgalmi adóról szóló 2007. évi CXXVII. törvény 142. §-ában foglalt feltételek teljesülnek.

A Közreműködő Szervezet a fordított ÁFA-előleg összegét a Kedvezményezett által benyújtott ÁFA előzetes megtérítésére vonatkozó kérelem hiánytalan beérkezésétől számított 15 napon belül átutalja a Kedvezményezett Szerződésben megjelölt bankszámlájára. A fordított ÁFA-előleg igénylésére a fordított ÁFÁ-val érintett számla elszámolásra benyújtásával egyidejűleg kerülhet sor.

A fordított ÁFA-előleg folyósításának feltétele, hogy a Szerződésben meghatározott biztosítékok rendelkezésre álljanak.

A fordított ÁFA-előleg célhoz kötöttségéből adódóan a Kedvezményezettnek a fordított ÁFA-előleg előzetes megtérítése iránti kérelemben meg kell jelölnie az ÁFA befizetésének időpontját, mely időpontot követő 5 munkanapon belül köteles benyújtani a Közreműködő Szervezethez a fordított ÁFA-előleggel történő elszámolását. Amennyiben a Kedvezményezett a fordított ÁFA-előleggel történő elszámolásra vonatkozó határidőt elmulasztja, vagy a fordított ÁFA-előleggel érintett szállítói számla elutasításra kerül, vagy a Kedvezményezett a fordított ÁFA-előleget nem a fordított ÁFA adóhatóság felé történő rendezésére fordítja, a Közreműködő Szervezet felszólítja a nem megfelelően felhasznált fordított ÁFA-előleg összegének visszafizetésére.

A Kedvezményezett a kifizetett fordított ÁFA-előleget akkor is a folyósítás napjától számított, a Ptk. szerinti kamattal növelten köteles visszafizetni, ha

- legkésőbb a záró kifizetési igénylésben nem számol el a folyósított fordított ÁFA-előleggel, vagy

- a fordított ÁFA-előleget, vagy annak egy részét a záró kifizetési igénylésig bármikor önként visszafizeti.

* + 1. A szállító által közvetlenül igényelhető szállítói előleg

A 4/2011. (I. 28.) Korm. rendelet 57/A. § (1) bekezdése értelmében szállítói finanszírozás alkalmazása esetén a közszféra szervezet kedvezményezett

a) a Kbt. hatálya alá tartozó közbeszerzési eljárás, valamint

b) a minősített adatot, az ország alapvető biztonsági, nemzetbiztonsági érdekeit érintő vagy a különleges biztonsági intézkedést igénylő beszerzések sajátos szabályairól szóló 218/2011. (X. 19.) Korm. rendelet szerinti beszerzési eljárás

eredményeként kötött szerződésben köteles biztosítani a szállító részére a szerződés elszámolható összege 30%-ának megfelelő mértékű szállítói előleg igénylésének lehetőségét.

A Támogató a szállítói előleg kifizetését független, a Támogató által megbízott műszaki ellenőr ellenőrzéséhez kötheti.

A közbeszerzési eljárás vagy a 218/2011. (X. 19.) Korm. rendelet szerinti beszerzési eljárás eredményeként kötött szerződésben a felek kötelesek rögzíteni az ellenszolgáltatásnak a támogatott projekt keretében elszámolható összegét. A közszféra szervezet kedvezményezett köteles kikötni, hogy a szállító a közbeszerzési eljárás vagy a 218/2011. (X. 19.) Korm. rendelet szerinti beszerzési eljárás eredményeként kötött szerződés elszámolható összegének 10%-a és az igényelt szállítói előleg különbözetére jutó támogatás összegének megfelelő mértékű, a 4/2011. (I. 28.) Korm. rendelet 57/A. § (3) bekezdése szerinti biztosítékot köteles nyújtani.

A biztosítékot a szállító a szállítói előleggel történő elszámolásig köteles fenntartani. Ha a szállító a szállítói előleggel több részletben számol el, a biztosíték értéke arányosan csökkenthető.

A szállítói szerződés feltételeit annak figyelembe vételével kell megállapítani, hogy a szállítói előleget a szállító közvetlenül a Közreműködő Szervezettől igényelheti a Kedvezményezett egyidejű értesítése mellett.

A Kedvezményezett a 4/2011. (I. 28.) Korm. rendelet 57/A. § (4) bekezdése alapján 5 napon belül jelezheti a Közreműködő Szervezet felé a szállítói előleggel kapcsolatos észrevételeit. Ennek hiányában a szállítói előleg-igénylést a Kedvezményezett részéről elfogadottnak kell tekinteni.

A közbeszerzési eljárás eredményeként kötött szerződésben a felek kötelesek rögzíteni az ellenszolgáltatásnak a támogatott projekt keretében elszámolható összegét.

A Kedvezményezett köteles a szállítói előleg biztosítására vonatkozó rendelkezéseket, szerződéses feltételeket a szállítói szerződésekbe beépíteni.

A közvetlen szállítói előlegigénylés előfeltétele, hogy

a) a közbeszerzési eljárás teljes dokumentációja a Kedvezményezett által ellenőrzésre benyújtásra került a Közreműködő Szervezethez a közbeszerzések ellenőrzésére vonatkozó eljárásrend szerint,

b) a 4/2011. (I. 28.) Korm. rendelet 30. § (2) bekezdése által előírt dokumentumokat a Kedvezményezett a szállítói előlegigénylésig benyújtotta,

c) a közbeszerzési eljárás eredményeként kötött, aláírt szállítói szerződés az aláírást követően haladéktalanul benyújtásra került a Közreműködő Szervezethez,

e) a kedvezményezett a szállítói előlegigénylésre jutó önerő kifizetését igazolta a Közreműködő Szervezet felé, kivéve 100%-os támogatási intenzitás alkalmazása esetén.

Devizában kötött szállítói szerződés esetén a Támogató az általa megadott fix devizaárfolyamon veszi nyilvántartásba a szállítói szerződést. Az előlegbekérőt, az előlegszámlát, valamint a rész-/végszámlát ugyanezen a devizaárfolyamon kell átszámítani.

Az előleggel történő elszámolást a Közreműködő Szervezet felé annak figyelembe vételével kell megkezdeni, hogy a folyósított szállítói előleg és a számla alapján a szállítónak kifizetett támogatás együttesen nem haladhatja meg a szállítói szerződés szerinti ellenszolgáltatás elszámolható összegét.

A Kedvezményezett köteles a szállító által megküldött előleg-számlát – annak beérkezését követő 5 napon belül – záradékolni és hitelesített másolati példányát a Közreműködő Szervezet részére időközi kifizetési igénylés keretében megküldeni.

A Kedvezményezett köteles haladéktalanul tájékoztatni a Közreműködő Szervezetet, ha olyan információ birtokába jut, mely a szállító szerződésszegését, ideértve a szállítói előleg nem rendeltetésszerű, vagy céltól eltérő felhasználását alapozza meg.

A Kedvezményezett köteles haladéktalanul információt szolgáltatni, és a Közreműködő Szervezettel együttműködni annak érdekében, hogy a nem a szállítói szerződés céljával összeegyeztethető módon felhasználásra kerülő szállítói előleg szállító általi visszafizetésére, illetve annak fedezetéül szolgáló biztosíték érvényesítésére mielőbb sor kerüljön.

* 1. Beszámolási kötelezettség, a támogatás folyósítása
		1. A Kedvezményezett a támogatás igénybevételére irányuló kifizetési igényléssel egyidejűleg időszakos beszámolót köteles benyújtani. Támogatás kizárólag a Közreműködő Szervezet által jóváhagyott beszámolóval folyósítható.
		2. A Kedvezményezett a kifizetési igénylést és az időszakos, valamint a záró beszámolót – a Szerződés hatályba lépését követően - a Közreműködő Szervezethez elektronikusan nyújtja be a Pályázati e-ügyintézés (Pályázó Tájékoztató) felületről elérhető on-line alkalmazáson keresztül. A kifizetési igénylés, illetve a beszámoló mellékleteit elektronikus formában (papír alapú dokumentumok esetében szkennelve) szükséges csatolni a Pályázati e-ügyintézés felületen. Számlaösszesítő benyújtása esetén a Kedvezményezett által cégszerűen aláírt eredeti példányt szkennelt formában, valamint „xls” formátumban elektronikusan csatolni kell.

Ha a Pályázati e-ügyintézés felület infrastrukturális feltételei nem vagy részben biztosítottak, és emiatt az egységes működési kézikönyvről szóló 547/2013. (XII. 30.) Korm. rendelet 1. sz. mellékletének XVIII. fejezet 300. alcíme szerint kell eljárni, az alátámasztó dokumentumok közül eredetiben kell benyújtani a következőket:

a) biztosítéknyújtási kötelezettség esetén - ha a pályázati felhívás, illetve a támogatási szerződés lehetőséget ad arra, hogy az első kifizetési igényléshez mellékelve kerüljön benyújtásra - a biztosítékok iratanyaga,

b) a Kedvezményezett hiteles aláírásával ellátott kifizetési kérelem,

c) a számlaösszesítők,

d) időszakos, illetve záró beszámoló

e) ha a pályázati felhívás, illetve a támogatási szerződés előírja, záró kifizetési igénylés esetén a könyvvizsgálói igazolás.

Az engedményes részére történő folyósítás teljesítésének további feltétele, hogy az engedményezésre vonatkozó szerződés vagy engedményezési összesítő a Közreműködő Szervezet rendelkezésére álljon, ezért a Kedvezményezett a felelős.

* + 1. A támogatások folyósítása a felhívás függvényében a következő módon történhet:
1. Utófinanszírozás: a támogatás folyósítása közvetlenül a Kedvezményezettnek – illetve engedményezés esetén az engedményes – a Szerződésben megjelölt bankszámlájára történő utalással történik, a közlemény rovatban a Szerződés azonosító számának feltüntetésével;
2. Szállítói finanszírozás: a támogatás folyósítása közvetlenül a szállító – illetve engedményezés esetén az engedményes – részére történik a Kedvezményezettet terhelő, a számla támogatáson felüli összege kifizetésének igazolása mellett.
	* 1. A számlák azonosíthatósága érdekében a Kedvezményezett köteles:
* a számlán aláírásával igazolni a vásárolt termék megvételét, használatát vagy a szolgáltatás igénybevételét, feltüntetni a Projekt azonosító számát, és a „támogatás elszámolására benyújtásra került” szöveget. A számlamásolatnak ezen információkat már tartalmaznia kell. A számlamásolaton a Kedvezményezettnek cégszerű aláírásával kell igazolni, hogy ez mindenben megegyezik az eredeti számlával;
* a számlaösszesítőt egymást követő, megszakítás mentes folyamatos sorszámozással ellátni, egyértelműen feltüntetve az abban szereplő számlák által lefedett elszámolási időszakot (kezdete és vége), valamint a Projekt címét és azonosító számát (az 500 ezer[[2]](#footnote-2) Ft támogatástartalmat el nem érő számlákat a kis támogatástartalmú számlák összesítőjén kell elszámolni);
* idegen nyelvű számla esetén a Kedvezményezett cégszerű aláírásával ellátott, a főbb megnevezések magyar nyelvű fordítását tartalmazó másolatot is mellékelni kell.
	1. A Közreműködő Szervezet a beérkezéstől számított 30 – szállító részére történő közvetlen kifizetés esetén 15 – napon belül legfeljebb 15 napos határidővel felhívja a Kedvezményezetett a hiányok pótlására, illetve a hibák kijavítására. Amennyiben a Kedvezményezett ennek a kötelezettségének a hiány pótlására és a hiba javítására adott határidőn belül nem tesz eleget, az a kifizetési igénylés érintett részének elutasítását jelenti. Ez esetben további hiánypótlásnak nincs helye.
	2. Ha a Kedvezményezett által benyújtott előlegigénylés, időszakos vagy záró beszámoló, illetve időközi vagy záró kifizetési igénylés vagy annak egy része ellentmondásos információkat tartalmaz, a Közreműködő Szervezet az információk további részletezését, pontosítását, az ellentmondások feloldását kérheti a Kedvezményezettől legfeljebb 3 napos határidő kitűzésével tisztázó kérdés formájában. A tisztázó kérdés megválaszolására rendelkezésre álló határidő nem függeszti fel a jogszabályban előírt kifizetési határidőt. A tisztázó kérdésre tűzött határidőn túl beérkezett választ a Közreműködő Szervezet figyelmen kívül hagyja. Ha a Kedvezményezett a tisztázó kérdésre adott választ hibásan vagy hiányosan nyújtja be, a Közreműködő Szervezet az előlegigénylést, a beszámolót, illetve a kifizetési igénylést a rendelkezésre álló információk alapján bírálja el.
	3. A Közreműködő Szervezet a támogatást a tartalmi és formai szempontból is megfelelő kifizetési igénylés hiánytalan beérkezésétől számított 45 napon belül – közvetlenül a szállító részére történő kifizetés esetén 30 napon belül – fizeti ki. A szállítói és utófinanszírozást vegyesen tartalmazó kifizetési igénylés esetében is biztosítani kell a szállító részére a 30 napon belül történő kifizetést. A kifizetés határidejébe a Kedvezményezett által hiánypótlásra igénybe vett időtartam, az előre nem tervezett, előre nem látott okok miatt lefolytatott rendkívüli helyszíni ellenőrzés, a felfüggesztés időtartama, a Szerződés módosítása, valamint a szabálytalansági gyanú kivizsgálására tett intézkedések, valamint a Miniszterelnökség által működtetett honlapon közlemény formájában közzétett év végi zárási és év eleji számlanyitási folyamatok nem számítanak bele.

A Kedvezményezett rendelkezése szerint a Szerződésben megjelölt bankszámlától eltérő, a számlavezető pénzintézet által leigazolt, a Kedvezményezetthez tartozó bankszámlára is utalható az adott kifizetési igénylés alapján kifizetendő támogatási összeg.

* 1. Amennyiben a támogatás a 3.5. pontban foglalt határidőben, a Támogatónak illetve a Közreműködő Szervezetnek felróható okból nem kerül kifizetésre, a Közreműködő Szervezet a késedelem időtartamára a határidő lejáratának napján érvényes jegybanki alapkamat mértékének megfelelő késedelmi kamatot fizet annak a jogosultnak, akinek vonatkozásában a késedelemmel érintett bizonylatra jutó késedelmi kamat összege meghaladja a 10.000 forintot. Nem kell késedelmi kamatot fizetni a központi költségvetési szerv részére. A késedelmi kamat alapja a késedelemmel érintett számla támogatástartalma. Szállítói finanszírozás, illetve engedményezés esetén a Közreműködő Szervezet a szállító, illetve az engedményes számára fizet késedelmi kamatot.

Ha egy, a Projekt fizikai befejezéséig teljesítendő indikátor nem éri el a 4/2011. (I. 28.) Korm. rendelet 80. § (6) és (7) bekezdésében meghatározott értékeket, a Közreműködő Szervezet az ott meghatározott jogkövetkezményeket alkalmazza.

A Közreműködő Szervezet és a Támogató az időszakos és záró beszámolón kívül bármikor jogosult a Kedvezményezettől a Projektre, illetve a jogszabályokban foglalt kötelezettségek teljesülésére vonatkozóan információt kérni, a Kedvezményezett pedig köteles azt megadni.

Amennyiben az időszakos beszámoló elutasításra kerül, a kapcsolódó kifizetési igénylésben igényelt támogatási összeg nem folyósítható. A Közreműködő Szervezet az elutasítás tényéről és annak okairól értesítést küld. Ebben az esetben a Kedvezményezett a soron következő beszámolójában nem csak az azzal érintett időszakról, hanem az elutasítással érintett beszámolási időszakról is köteles beszámolni, bemutatva abban az elutasítás indokainak megoldására tett lépéseket.

* 1. Pénzügyi zárás
		1. A záró kifizetés folyósítását, fenntartási kötelezettség előírása esetén a fenntartási időszak leteltét követően a Közreműködő Szervezet az addig teljesített kifizetések, valamint szerződés alapján kifizethető támogatás összegének figyelembe vételével elvégzi a szerződés pénzügyi zárását, és eredménytől függően intézkedik a kifizetésről, vagy visszakövetelésről.
		2. Az 1000 Ft-ot meg nem haladó összegű, pozitív egyenlegű pénzügyi zárás esetén a Közreműködő Szervezet a támogatás folyósítását nem teljesíti.
	2. Projekt megvalósításhoz kapcsolódó beszámolási/jelentéstételi kötelezettségek

Kizárólag támogatási szerződéssel rendelkező projektek esetében a Kedvezményezett köteles havonta, az adott hónapot követő időszakra vonatkozóan, havi részletezettséggel, a megkötött, és a tervezett vállalkozói szerződések bontásában a Közreműködő Szervezet részére kifizetési ütemtervet benyújtani. Az ütemtervet a Kedvezményezett az első ütemezett hónapot megelőzően 15 nappal köteles benyújtani.

Amennyiben a Kedvezményezett a havi felülvizsgálatok során a kifizetési ütemtervét módosítja az előző ütemtervhez képest, a módosítást a Közreműködő Szervezet felé indokolni köteles.

A Kedvezményezett a támogatás igénybevételére irányuló kifizetési igényléssel egyidejűleg időszakos beszámolót köteles benyújtani. Támogatás kizárólag a Közreműködő Szervezet által jóváhagyott beszámolóval számolható el.

Kedvezményezett a pályázatában vállalt esélyegyenlőséggel és környezeti fenntarthatósággal kapcsolatos, a projekt adatlapon megjelölt vállalásainak teljesítéséről a teljesítést követő legfeljebb 30 napon belül köteles beszámolni a Közreműködő Szervezetnek a teljesítést igazoló dokumentumok csatolásával egyidejűleg.

A Közreműködő Szervezet és a Támogató ezen kívül bármikor jogosult – a fenntartási időszak tartama alatt is – a Kedvezményezettől a Projektre vonatkozóan bármilyen információt, dokumentumot bekérni, a Kedvezményezett pedig köteles megadni, a Közreműködő Szervezet által megjelölt formában és határidőben.

A Kedvezményezett a Szerződésben megjelölt időpontban záró beszámolót nyújt be a Közreműködő Szervezethez.

A Kedvezményezettnek **projekt fenntartási jelentés**ben kell beszámolnia a Szerződés teljesüléséről, a Projekt működtetése során tervezett és az elért számszerűsíthető eredményekről.[[3]](#footnote-3)

1. **Szerződésmódosítás**

A vonatkozó eljárásrendet szabályozó jogszabály értelmében a Támogatói Okirattal rendelkező projektek esetében a Támogatási Szerződés módosításán a Projekt módosítását kell érteni.

* 1. A Szerződés bármiféle módosítása, beleértve az ahhoz csatolt mellékleteket is csak írásos formában, valamennyi szerződést kötő fél aláírásával történhet, kivéve, ha jogszabály, a Szerződés vagy az ÁSZF eltérően rendelkezik. A Kedvezményezettnek a szerződésmódosítást a megfelelő indoklással ellátva kell előterjesztenie.

Ha a Közreműködő Szervezet a Kedvezményezett által előterjesztett módosítási javaslatot nem hagyja jóvá, és a Kedvezményezett a hozzájárulás megtagadásának ellenére a változtatást végrehajtja, az ebből eredő szabálytalanságért, annak jogkövetkezményeiért, valamint a támogatás visszafizetéséért a Kedvezményezett felelős.

A Kedvezményezett azonosító adataiban történő változások bejelentésének elfogadásával a Szerződés minden külön intézkedés nélkül módosul.

* 1. A Kedvezményezett a Szerződés módosítását köteles kezdeményezni, ha
1. a Projekt fizikai befejezése a hatályos Szerződésben meghatározott időponthoz képest előre láthatóan 3 hónapot meghaladóan késik;
2. a hatályos Szerződésben rögzített bármely indikátor értékének várható teljesülése nem éri el az 5. számú mellékletében rögzített célérték 75 %-át,
3. változik a Projekt bármely egyéb, a célkitűzéseket befolyásoló lényeges jellemzője.

Ha az 5. számú mellékletben  meghatározott célértékek előre láthatóan nem 100%-ban teljesülnek, és ez jelentős mértékben módosítja a Projektet, a Kedvezményezett köteles a Szerződés módosítását kezdeményezni huszonöt százalékot meg nem haladó mértékű változás esetén is.

* 1. A Kedvezményezett vagy a Közreműködő Szervezet kezdeményezésére a Szerződés közös megegyezéssel módosítható. A Kedvezményezett a Szerződés módosítására irányuló kérelmét írásban, indokolással ellátva valamint a kérelmet alátámasztó dokumentumokkal köteles a Közreműködő Szervezet részére eljuttatni.

A Kedvezményezett módosítási igényét olyan időpontban köteles előterjeszteni, amely lehetővé teszi, hogy a Közreműködő Szervezet, a Támogató a hozzájárulásról megalapozott döntést tudjon hozni.

A Közreműködő Szervezet – ide nem számítva az esetleges hiánypótlás idejét – a módosításra irányuló kérelem beérkezését követő 30 – indokolt esetben 60 – napon belül megküldi a Kedvezményezettnek a módosítás tervezetét, vagy – a kérelem elutasítása esetén – az elutasítást és annak indoklását. A Közreműködő Szervezet által elkészített szerződésmódosítást a Kedvezményezett annak kézhezvételétől számított 15 napon belül köteles cégszerűen aláírva visszaküldeni a Közreműködő Szervezetnek. A szerződésmódosítás elbírálásáig a támogatás folyósítását a Közreműködő Szervezet felfüggesztheti.

A Szerződés kizárólag abban az esetben módosítható, ha a támogatott tevékenység az így módosított feltételekkel is támogatható lett volna. A módosítás nem irányulhat a támogatási döntésben meghatározott összegen felüli többlet költségvetési támogatás biztosítására, a 4/2011. (I. 28.) Korm. rendeletben foglalt kivételektől eltekintve.

Ha a Projekt egy vagy több, a pályázati felhívásban meghatározott önállóan támogatható eleme már megvalósult a Közreműködő Szervezet a Szerződés módosításával kezdeményezheti a Projekt szakmai tartalmának módosítását.

* 1. Amennyiben a Kedvezményezett Projekt keretében felmerülő költségeihez kapcsolódó adólevonási jogában változás következik be, haladéktalanul köteles bejelenteni a Közreműködő Szervezetnek. Amennyiben a változást követően a Kedvezményezett az ÁFÁ-t levonhatja, a Szerződést módosítani szükséges. Az adólevonási jog megváltozása és annak bejelentése közötti teljesítési időpontra vonatkozó számlák alapján kapott támogatásból az ÁFÁ-ra jutó, kifizetett támogatási összeget a Kedvezményezett a Szerződés módosításában meghatározottak szerint köteles visszafizetni.
	2. Amennyiben a Szerződés, valamint a jelen ÁSzF módosításának tárgya a jelen ÁSzF hatálya alá tartozó Kedvezményezettek kötelezettség alóli mentesítése, illetve részükre a Szerződésben, illetve a jelen ÁSzF-ben meghatározottakhoz képest többlet jogosítványok biztosítása, a Közreműködő Szervezet erre vonatkozó egyoldalú nyilatkozata a Szerződést, illetve a jelen ÁSzF-et minden külön intézkedés nélkül, a nyilatkozatban meghatározott tartalommal, a nyilatkozat Kedvezményezett általi kézhezvételétől kezdődő határidővel módosítja. A nyilatkozat jóváhagyására a Támogató jogosult.

A Közreműködő Szervezet akkor is módosíthatja egyoldalúan a Szerződést, illetve jelen ÁSzF-et, ha a Projekt szabályos megvalósítása érdekében szükséges és a módosításra jogszabály alapján ellenőrzésre jogosult szerv által lefolytatott ellenőrzési jelentés megállapítása és javaslata miatt van szükség.

1. **Közbeszerzésekre vonatkozó szabályok**

Amennyiben a Projekt megvalósítása során a közbeszerzési eljárás lefolytatásának kötelezettsége fennáll, a Kedvezményezett a szükséges közbeszerzési eljárásokat lefolytatja. A közbeszerzési eljárások szabályos lefolytatásáért kizárólag a Kedvezményezett, mint ajánlatkérő felel. Ennek megfelelően bármely közbeszerzési eljárással kapcsolatos jogsértés, illetve szabálytalanság megállapítása esetén a támogatás egészére vagy egy részére vonatkozó visszafizetési kötelezettség is kizárólag a Kedvezményezettet terheli.

A Kedvezményezett köteles továbbá közbeszerzéseinek lefolytatása során a 4/2011. (I. 28.) Korm. rendelet 23. címe szerint eljárni, így különösen a Közreműködő Szervezetet és a Miniszterelnökség központi koordinációs szervét az abban foglaltaknak megfelelően tájékoztatni, a tevékenységük végzéséhez szükséges dokumentumokat részükre beküldeni, illetőleg ezen szervezetekkel együttműködni.

A Kedvezményezett köteles közbeszerzéseinek lefolytatása során az egységes működési kézikönyvről szóló 547/2013. (XII. 30.) Korm. rendelet 1. sz. mellékletében meghatározott rendelkezések, valamint a Miniszterelnökség központi koordinációs szerve által kiadott útmutató betartásával eljárni.

A Közreműködő Szervezet és a Miniszterelnökség központi koordinációs szerve jogosult megismerni a Kedvezményezett hatályos közbeszerzési szabályzatát.

A közbeszerzési értékhatárt el nem érő beszerzések esetén az ésszerű gazdálkodás követelményének betartását – hatékonyság, eredményesség, gazdaságosság – az ellenőrzés során igazolni szükséges.

Az építési beruházások közbeszerzésének részletes szabályairól szóló 306/2011. (XII.23.) Korm. rendelet 12-14. §-a, valamint az épített környezet alakításáról és védelméről szóló 1997. évi LXXVIII. törvény 39/A. § (6) bekezdése szerinti kifizetések esetében a kedvezményezett a számlákat köteles a kézhezvételt követően haladéktalanul benyújtani a Közreműködő Szervezethez.

1. **Közszolgáltatási célú szerződések**

A támogatással megvalósuló közszolgáltatási célú eszközrendszer működtetésére, vagyonkezelésére irányuló közszolgáltatási, üzemeltetési, vagyonkezelési szerződések megkötése, és - a jogszabályoknak megfelelő - módosítása érvényességéhez a támogatással megvalósuló eszközrendszer üzembe helyezésétől a fenntartási időszak végéig a közreműködő szervezet hozzájárulása szükséges.

1. **Támogatás folyósításának felfüggesztése**

A Közreműködő Szervezet a jogszabályban, illetve a Szerződésben meghatározott esetekben köteles, illetve jogosult a támogatás folyósítását felfüggeszteni.

A Közreműködő Szervezet felfüggeszti a támogatás folyósítását, ha

1. a Kedvezményezettnek a Szerződés megkötését követően az adóhatóságok tájékoztatása szerint lejárt esedékességű, meg nem fizetett köztartozása van és köztartozását a Közreműködő Szervezet által szabott határidőben nem rendezi vagy késedelmét nem menti ki;
2. a kifizetés szabálytalanság megállapítása esetén veszélyeztetné a szabálytalansággal érintett összeg behajtását (ld. a 4/2011. (I. 28.) Korm. rendelet 88. § (2) bekezdésében foglaltakat);
3. a Közreműködő Szervezetnek a Kedvezményezettel szemben bármilyen jogcímen követelése áll fenn,
4. a Kedvezményezett által elvégzett tevékenység eltér a céltól, illetve a Szerződésben meghatározott célokhoz mért előrehaladás nem kielégítő, és a Közreműködő Szervezet a Kedvezményezett időszakos vagy záró beszámolóját elutasítja,
5. tervezett vagy rendkívüli helyszíni ellenőrzés megállapításai alapján indokolt,
6. jogszabály, a Szerződés vagy az ÁSZF részbeszámolási kötelezettséget ír elő a kedvezményezett számára, annak elmulasztása vagy nem megfelelő teljesítése esetén
7. a projekt átadására kerül sor, az erre irányuló Szerződés módosítás létrejöttéig
8. olyan esemény következik be, amely az elállás következményét vonhatja maga után
9. szerződésmódosítás esetén, ha a módosítás kifizetéssel érintett költségvetési sorokkal kapcsolatos adatokat érint.

A Közreműködő Szervezet felfüggesztheti a támogatás folyósítását jogszabály ilyen irányú rendelkezése, illetve az ÁSZF szerinti szerződésszegés esetén.

Ha a Kedvezményezett a felfüggesztésre okot adó körülményt Közreműködő Szervezet által tűzött határidőn belül nem szünteti meg, az szerződésszegésnek minősül.

A támogatás felfüggesztése, illetve a támogatás visszatartása esetén a Kedvezményezettet kártalanítás, kártérítés, illetve késedelmi kamat nem illeti meg. A Kedvezményezettet a vele szemben alkalmazott szankciók nem mentesítik a Szerződésben, valamint az ÁSZF-ben foglalt kötelezettségei teljesítése alól.

1. **A Kedvezményezett általi szerződésszegés esetei és jogkövetkezményei**
	1. A Kedvezményezett általi szerződésszegés esetei

A Kedvezményezett kötelezettséget vállal arra, hogy ha a Projekt részben vagy egészben meghiúsul, vagy a támogatást szabálytalanul használja fel, a támogatást a Közreműködő Szervezet vagy a Támogató döntésében, vagy a döntés ellen benyújtott jogorvoslat alapján hozott döntésben foglaltaknak megfelelően visszafizeti, és tudomásul veszi, hogy ennek elmulasztása esetén annak összege

a) a megítélt, de még ki nem fizetett támogatási összegbe beszámításra kerül,

b) ha az a) pont szerinti beszámítás nem lehetséges, a központi költségvetésből biztosított támogatásból – ha a Kedvezményezett ilyen támogatásra jogosult – levonásra kerül.

Ha a Kedvezményezett a felszólítást követően úgy nyilatkozik, a visszafizetendő támogatás a még ki nem fizetett támogatási összegbe a fizetési határidő előtt is beszámításra kerülhet.

A Szerződés Kedvezményezett általi megszegésének minősül, ha a Kedvezményezett

8.1.1. a támogatást jogszabályellenesen, nem rendeltetésszerűen, illetve nem a Projekt céljának megvalósítására használja fel, vagy a támogatott tevékenység megvalósítása egyéb módon meghiúsul, illetve tartós akadályba ütközik,

8.1.2. a támogatott tevékenység megvalósításával késedelembe esik, illetve részben vagy teljes mértékben elmulasztja azok teljesítését,

8.1.3. a Szerződés, annak melléklete vagy az ÁSZF teljesítésével összefüggésben keletkezett, jogszabályon vagy a Szerződésen alapuló egyéb kötelezettségét megszegi, annak nem - vagy határidőben nem - tesz eleget így különösen, ha

1. a Kedvezményezett már nem felel meg a pályázati feltételeknek,
2. a Kedvezményezett nem tesz eleget, illetve határidőben nem tesz eleget a Szerződésben, ÁSZF-ben vagy jogszabályban foglalt bejelentési, információszolgáltatási, nyilatkozattételi vagy egyéb együttműködési kötelezettségének,
3. a Kedvezményezett határidőben nem teljesíti a projekt fenntartási jelentéstételi kötelezettségét, illetve bármely beszámolási kötelezettségét nem a megfelelő formában vagy nem a megfelelő információkkal és mellékletekkel nyújtja be, és kötelezettségét a teljesítésre vagy hiánypótlásra vonatkozó felszólítás kézhezvételétől számított 15 napon belül sem teljesíti,
4. a Kedvezményezett a közbeszerzésre, tájékoztatásra, nyilvánosságra vonatkozó kötelezettségeit nem, vagy nem szabályszerűen teljesítette,
5. a Projekt fenntartási időszakára, illetve közmű beruházás esetén annak üzemeltetésére és vagyonkezelésére előírt kötelezettségeit a Kedvezményezett nem teljesíti,
6. a Kedvezményezett az ellenőrzésre jogosult ellenőrző szervek munkáját akadályozza, vagy az ellenőrzést megtagadja, és az ellenőrzést az erre irányuló írásbeli felszólításban megjelölt határidőig sem teszi lehetővé,
7. a 4/2011. (I. 28.) Korm. rendeletben, az Áht-ban, az államháztartásról szóló törvény végrehajtásáról szóló 368/2011. (XII. 31.) Korm. rendeletben (a továbbiakban: Ávr.) vagy a felhívásban a Szerződés megkötésének feltételeként meghatározott és a Kedvezményezett által megtett nyilatkozatait a Kedvezményezett visszavonja.
	1. Projektfelügyeleti rendszer működtetése

Amennyiben a Projekt szerződésszerű megvalósítása veszélybe kerül, a Támogató jogosult a Szerződéstől való elállást megelőzően a Projekt szerződésszerű megvalósításához szükséges intézkedéseket megtenni, így különösen a projektmenedzsment költségeket csökkenteni, azok kifizetését feltételekhez kötni, projektfelügyelőt kirendelni, a kedvezményezett európai uniós fejlesztési forrásokhoz való hozzáférését ideiglenesen korlátozni, valamint a támogatás részleges visszavonásáról/csökkentéséről rendelkezni.

A Támogató ezen intézkedéseket a Projekt – a hatályos Szerződésben vállalt – ütemezéséhez való visszaállásig teheti meg. Amennyiben a Szerződésben vállalt ütemezéshez való visszaállás – a Támogató által meghatározott – határidőre nem történik meg, a Támogató elállhat a Szerződéstől.

* + 1. Projektmenedzsment támogatás csökkentése

Amennyiben a Projekt elfogadott költségvetése tartalmaz a projektmenedzsment tevékenységre vonatkozóan elszámolható költséget, annak összegét csökkenteni kell, amennyiben a Kedvezményezett projektmenedzsment-tevékenységéből fakadó kötelezettségeit nem, vagy nem szerződésszerűen, illetve nem a jogszabályoknak megfelelően teljesíti, továbbá amennyiben a Kedvezményezett a közbeszerzéssel kapcsolatos adatszolgáltatási kötelezettségének nem, illetve nem a szerződésben, vagy az irányadó jogszabályokban meghatározottak szerint tesz eleget. Az elvonás mértékét a Közreműködő Szervezet a jogsértés mértékével arányosan, mérlegelés útján állapítja meg szabálytalansági eljárás keretében.

Az elvonás mértéke meghatározott a következő esetekben:

1. 25%, ha a benyújtott kifizetési igénylést a Közreműködő Szervezet legalább két alkalommal a „Pénzügyi elszámolás részletszabályai” c. mellékletben foglaltaknak megfelelően, alapvető hibák, hiányosságok miatt utasítja el,
2. 25%, ha a projektfelügyeleti rendszer során kialakított beavatkozási- és ütemtervben foglalt, a Kedvezményezett felelősségi körébe utalt intézkedéseket a Kedvezményezett legalább két alkalommal nem valósítja meg az előírt határidőre,
3. 25%, ha a Kedvezményezett az igénybe vett fordított ÁFA-előleget nem rendeltetésszerűen használja fel, vagy arról a Támogató felé határidőben nem számol el,

d)  50%, ha a 4.4. pont szerinti szerződésmódosítás alapjául szolgáló körülmény a Kedvezményezettnek felróható okból következik be, vagy a változás-bejelentés, szerződésmódosítás kezdeményezési kötelezettségét késedelmesen teljesíti,

e) 50%, ha a projektfelügyeleti rendszer során kialakított beavatkozási- és ütemtervben foglalt, a Kedvezményezett felelősségi körébe utalt intézkedéseket a Kedvezményezett legalább három alkalommal nem valósítja meg az előírt határidőre,

f) 100%, ha a Kedvezményezett igénybe vett előleget, azonban az előleg kifizetését követő, jogszabályban meghatározott időtartamon belül nem nyújtott be kifizetési igénylést, vagy a benyújtott kifizetési igénylés a támogatás nem rendeltetésszerű felhasználását igazolja.

* + 1. A támogatás részleges visszavonásával egyidejűleg a projekt megvalósult részelemeinek támogatása

Amennyiben a Projekt egyes tevékenységei, illetve elemei szerződésszerűen nem teljesíthetőek, azonban a Projekt más, teljesíthető elemei – a projekt célja szerint – önmagukban is értékelhető, hasznosítható projektegységet képeznek, a Támogató visszavonhatja a Kedvezményezettől a részére kifizetett, de a nem szerződésszerű teljesítés okán el nem számolható résztevékenységek és projektelemek költségére jutó támogatás összegét. A visszavonás a Ptk. szerinti kamattal növelt összegben történik. A támogatás részleges visszavonása esetén a projektmenedzsment költség – vagy korábbi pénzügyi szankció esetén annak szankcióval csökkentett összege – elszámolásának aránya nem haladhatja meg az összköltség elszámolásának arányát.

Önmagában is értékelhetőnek tekinthető az a projektelem, amely a Projekt egészének megvalósulása hiányában is a Projekt céljának megfelelően hasznosítható.

A támogatás részleges visszavonásával egyidejűleg a Szerződést megfelelően módosítani kell.

* 1. Késedelmi kötbér

Amennyiben a Kedvezményezett

a) a Projekttel kapcsolatos beszámolási és jelentéstételi kötelezettségét határidőben nem, vagy hiányosan, hibásan teljesíti, és kötelezettségének a támogató írásbeli felszólítását követő 15 napon belül nem tesz eleget,

b) ellenőrzés-tűrési kötelezettségének nem tesz eleget, és az ellenőrzést az erre irányuló írásbeli felszólításban megjelölt határidőn belül sem teszi lehetővé, vagy

c) a fizikai befejezés a Kedvezményezettnek felróható okból a Szerződésben meghatározott időponthoz képest hat hónapot meghaladóan késik,

a Kedvezményezett késedelmi kötbér fizetésére köteles.

A késedelmi kötbér alapja az a) és b) pont esetében a beszámoló (időszakos vagy záró) vagy fenntartási jelentés benyújtásának esedékességéig, illetve az ellenőrzéstűrési kötelezettség megsértéséig kifizetett támogatás összege, a c) pont esetében a megítélt támogatás összege.

A késedelmi kötbér napi mértéke a kötbér alapját képező támogatás 10%-ának 1/365-öd része.

A kötbérfizetés kezdő időpontja

1. az a) pont esetében a beszámolási, jelentéstételi kötelezettség teljesítésének eredeti határideje, utolsó napja a projekt jelentés benyújtását megelőző nap;

2. a b) pont esetében az ellenőrzéstűrési kötelezettség megtagadásának napja, utolsó napja pedig az ellenőrzés lehetővé tételének napját megelőző nap;

3. a c) pont esetében a fizikai befejezés Szerződés szerinti határideje, utolsó napja a projekt fizikai befejezésének tényleges napja.

A kötbér megfizetése nem mentesít a Projekttel kapcsolatos beszámolási, ellenőrzéstűrési, valamint a támogatott tevékenység megvalósításának kötelezettsége teljesítése alól.

* 1. Elállás a Szerződéstől

Ha a Kedvezményezett a rá vonatkozó bármilyen jogszabályi, szerződéses vagy egyéb előírást megszegi, a Támogató, illetve a Közreműködő Szervezet jogosult a Szerződéstől elállni, így különösen

1. a 8.1. pontban írt szerződésszegések esetén, kivéve, ha a Szerződés vagy az ÁSZF a szerződésszegéshez más jogkövetkezményt fűz;
2. a Kedvezményezett a Közreműködő Szervezet szerződésszerű teljesítésre vonatkozó felszólításának az abban megjelölt határidőt követő 30 napon belül sem teljesíti a Szerződés, valamint az ÁSZF alapján fennálló kötelezettségét;
3. ha a Kedvezményezett a Szerződés megkötésétől számított 12 hónapon belül a támogatás igénybevételét a Kedvezményezett érdekkörében felmerült okból nem kezdeményezi, kifizetési kérelem benyújtásával a megítélt támogatás legalább 10%-ának felhasználását nem igazolja és késedelmét ezen idő alatt írásban sem menti ki;
4. ha a Szerződés megkötésétől számított 12 hónapon belül a támogatott tevékenység nem kezdődik meg és a Kedvezményezett a megvalósítás érdekében harmadik féltől megvásárolandó szolgáltatásokat, árukat, építési munkákat legalább azok tervezett összértékének 50%-át elérő mértékben – esetleges közbeszerzési kötelezettségének teljesítése mellett – nem rendeli meg, vagy az erre irányuló szerződést harmadik féllel nem köti meg;
5. a Kedvezményezett ellen a Cégközlönyben közzétett módon felszámolási, végelszámolási, hivatalból törlési, vagyonrendezési eljárás indult vagy végrehajtási, adósságrendezési eljárás van folyamatban;
6. a közpénzekből nyújtott támogatások átláthatóságáról szóló 2007. évi CLXXXI. törvény 6. §-a szerinti összeférhetetlenség fennáll;
7. a Kedvezményezett ellen lefolytatott szabálytalansági eljárás eredményeként, az elállás szankciójának megállapításakor;
8. ha a Projekt meghiúsulását vagy tartós akadályoztatását előidéző körülmény a Kedvezményezettnek felróható okból következett be;
9. a Kedvezményezett részéről, vagy a Kedvezményezettre tekintettel harmadik személy részéről nyújtott biztosíték megszűnik, megsemmisül vagy értéke egyébként számottevően csökken, és a Kedvezményezett megfelelő új biztosíték, vagy az értékcsökkenésnek megfelelő további biztosíték nyújtásáról a Közreműködő Szervezet által megszabott ésszerű határidőn belül nem intézkedik;
10. ha jogszabály alapján ellenőrzésre jogosult szerv az ellenőrzés adatai alapján a szerződés-, illetve jogszabálysértés megállapítására, vagy a támogatás visszakövetelésére vonatkozó javaslatot tesz, amellyel a Támogató egyetért;
11. hitelt érdemlően bebizonyosodik, hogy a Kedvezményezett a támogatási döntést érdemben befolyásoló valótlan, hamis adatot szolgáltatott a támogatási igény benyújtásakor;
12. kiemelt projektek esetén, ha a kiemelt projekt akciótervi nevesítése visszavonásra került;
13. a 4/2011. (I.28.) Korm. rendeletben, az Ávr-ben, vagy más vonatkozó jogszabályban meghatározott egyéb esetekben.

A Szerződéstől történő elállás esetén a Kedvezményezett az addig folyósított támogatás (beleértve az előleget is) összegét Ptk. 232. § (3) bekezdése szerinti kamattal növelt mértékben – kincstári körbe tartozó központi költségvetési szervek esetében kamatmentesen – köteles visszafizetni a Közreműködő Szervezet által megjelölt bankszámlára, az elállás kézhezvételétől számított 30 napon belül. A kamatszámítás kezdő időpontja a támogatás – vagy annak egyes részletei – folyósításának napja, utolsó napja pedig a visszafizetési kötelezettség teljesítésének napja.

A Kedvezményezett a kamaton felül a hatályos jogszabályi előírások szerint köteles késedelmi kamatot fizetni, ha bármely visszafizetési kötelezettségét határidőben nem teljesíti.

* 1. Jogosulatlanul igénybe vett támogatási részösszeg visszakövetelése

A Közreműködő Szervezet a Szerződés módosítása vagy az attól történő elállás nélkül is elrendelheti a támogatás részleges – a jogszabálysértéssel, illetve a nem rendeltetésszerű, szerződésellenes vagy jogosulatlan felhasználással arányos mértékű – visszafizetését. Ebben az esetben a Kedvezményezett a jogosulatlanul igénybe vett támogatási részösszeget a Ptk. szerinti kamattal növelt mértékben – kincstári körbe tartozó központi költségvetési szervek esetében kamatmentesen – köteles visszafizetni a Támogató által meghatározott határidőn belül, a megjelölt bankszámlára. A kamatszámítás kezdő időpontja a támogatás jogosulatlan felhasználásának kezdő napja, utolsó napja a visszafizetési kötelezettség teljesítésének napja.

Ha a Kedvezményezett a visszafizetési kötelezettség teljesítésével késedelembe esik, a késedelme után a Ptk. szerinti késedelmi kamatot kell érvényesíteni, kivéve kincstári körbe tartozó központi költségvetési szervek esetében.

* 1. Szabálytalanság

A Kedvezményezett tudomásul veszi, hogy a 4/2011. (I. 28.) Korm. rendelet 2. § 24. pontja szerinti szabálytalanság miatt indult eljárás esetén a Közreműködő Szervezet, illetve a Támogató jogosult a szabálytalansági eljárás alatt a kifizetési igénylésben szereplő, szabálytalansággal érintett összeg egy részének vagy egészének kifizetését felfüggeszteni, a szabálytalansági eljárás eredményeképpen pedig elutasítani, vagy a kifizetett támogatás egy részét vagy egészét visszakövetelni, és a megítélt támogatást csökkenteni, valamint a vonatkozó jogszabályokban és az ÁSzF-ben meghatározott más szankciót alkalmazni. Ez esetben a megítélt támogatás a Szerződés módosítása nélkül csökken. A Kedvezményezettet a vele szemben alkalmazott szankciók nem mentesítik a Szerződésben foglalt kötelezettségei teljesítése alól.

A teljes támogatási összeg visszafizetése esetén a Szerződés megszűnik.

1. **Támogatások ellenőrzése**

Kedvezményezett a Szerződés aláírásával kötelezettséget vállal arra, hogy a támogatás felhasználásának illetve a Projekt megvalósulásának ellenőrzését minden olyan szervezet, hatóság, egyéb személy részére lehetővé teszi, amelyeket erre jogszabály jogosít, illetve kötelez.

Kedvezményezett biztosítani köteles, hogy az előzetesen részére bejelentett helyszíni ellenőrzések alkalmával az erre feljogosított képviselője jelen legyen, és a szükséges dokumentumok rendelkezésre bocsátásával, a szükséges információk, kért adatok megadásával, valamint a fizikai eszközökhöz való hozzáférés biztosításával segítse az ellenőrzések végrehajtását, továbbá a vizsgálat alapján készített jegyzőkönyv átvételét aláírásával igazolja.

1. **A Projekt dokumentumainak nyilvántartása és megőrzése**

A Kedvezményezett köteles a Projekt dokumentumainak nyilvántartását és őrzését biztosítani és azt a jogszabályokban meghatározott szervezetek, hatóságok illetve egyéb személyek részére hozzáférhetővé tenni. A Kedvezményezett a Projekttel kapcsolatos minden dokumentumot köteles elkülönítetten nyilvántartani, és legalább 2020. december 31-ig megőrizni. Amennyiben a támogatás az EUMSZ 107. cikk (1) bekezdése szerinti állami támogatást tartalmaz, a Kedvezményezettnek a támogatáshoz kapcsolódó iratokat az odaítélést követő 10 évig meg kell őriznie, és a Támogató ilyen irányú felhívása esetén köteles azokat bemutatni.

Az eredeti dokumentumokat a Kedvezményezett őrzi abban az esetben is, amennyiben külső projektmenedzsment szervezetet vesz igénybe.

A Kedvezményezett köteles a Projektre vonatkozóan elkülönített számviteli nyilvántartást vezetni.

1. **A Projekt fenntartása**
	1. A Projekt fenntartási időszak kezdete a Projekt befejezését követő nap.
	2. Infrastrukturális, illetve termelő beruházások esetén a Projekt befejezésétől számított 5 évig, kis- és középvállalkozások esetében 3 évig a támogatás visszafizetésének terhe mellett a Kedvezményezett vállalja, hogy a Projekt megfelel az 1083/2006/EK rendelet 57. cikke (1) bekezdésében foglaltaknak (fenntartás).

A támogatott beruházással létrehozott vagyon a záró fenntartási jelentés elfogadásáig csak a Támogató előzetes jóváhagyásával és a foglalkoztatási, illetve a szolgáltatási és az egyéb kötelezettségek átvállalásával, átruházásával idegeníthető el, adható bérbe, illetve terhelhető meg.

Amennyiben a Kedvezményezettnek továbbfoglalkoztatási kötelezettsége áll fenn, akkor a Projekt befejezetését követően a pályázati kiírásban meghatározott időpontban a kötelezettség teljesítéséről be kell számolnia a Közreműködő Szervezetnek.

* 1. A Projekt befejezésétől számított 5 évig, kis- és középvállalkozások esetében 3 évig, a Kedvezményezettnek projekt fenntartási jelentésben kell beszámolnia a szerződés teljesüléséről, a Projekt működtetése során tervezett és az elért számszerűsíthető eredményekről. A jelentést az Pályázati e-ügyintézés (Pályázó Tájékoztató) felületen elektronikus formában kell benyújtani.

A Kedvezményezett fenntartási jelentés beadására a Szerződés hatálya alatt évente egyszer kötelezett (kivéve 11.5. pont). Az első jelentés benyújtásának határidejét a Közreműködő Szervezet határozza meg. A fenntartási időszak végét követően a Közreműködő Szervezet által meghatározott időpontig a Kedvezményezett záró projekt fenntartási jelentést nyújt be a Közreműködő Szervezethez.

* 1. Ha egy, a Projekt fenntartás végéig teljesítendő indikátor nem éri el a 4/2011. (I. 28.) Korm. rendelet 80. § (6) és (7) bekezdésében meghatározott értékeket, a Közreműködő Szervezet az ott meghatározott jogkövetkezményeket alkalmazza. A visszaköveteléssel érintett összeget a záró beszámoló alapján elfogadott támogatási összegből kell levonni.
	2. Ha a Szerződésben fenntartási kötelezettséget állapítottak meg, de ezen időszakra indikátorok nem kerültek meghatározásra és a pályázati felhívás, a Szerződés, illetve az ÁSZF sem írja elő a vállalások évenkénti teljesítését, a Kedvezményezettnek egy alkalommal, záró fenntartási jelentést kell benyújtania.
1. **Tulajdonjog és szellemi jogok**
	1. A támogatott beruházással létrehozott vagyon a fenntartási időszak alatt csak a támogatási döntést hozó előzetes jóváhagyásával és a Költséghaszon elemzésben vállalt, és az egyéb kötelezettségek átvállalásával, átruházásával idegeníthető el, adható bérbe, illetve terhelhető meg. A korlátozás megszegése esetén a Kedvezményezettnek – a jogszabályban és a Támogatási Szerződésben foglaltaknak megfelelően – vissza kell fizetnie a támogatást a támogató részére. Nem minősül elidegenítésnek az önkormányzati társulás felől a tag önkormányzatok, valamint a Magyar Állam megbízottjaként eljáró szervezet felől a Magyar Állam részére történő vagyonátadás.
	2. A Projekt eredményei, így különösen (az akárcsak részben) a támogatásból létrehozott vagyon és az azzal kapcsolatos jelentések és egyéb dokumentumok tulajdonjoga, valamint a Projekt során létrejött, vagy beszerzett vagyoni értéket képviselő szellemi alkotások felhasználásának joga a Kedvezményezettet illeti.
	3. A Projekt megvalósításának végére a Projekt eredményeképp létrejött vagyontárgyak tulajdonjogát (szellemi alkotások felhasználásának jogát) – amennyiben azzal eredetileg nem rendelkezett, és az átruházás nem ütközik jogszabályi rendelkezésbe, vagy nem idegen tulajdonon történt a beruházás – át kell ruházni a Kedvezményezettre. Az átruházás dokumentumait a záró beszámolóhoz csatolni kell.
	4. A jelen Szerződés hatálya alatt a Projekthez készített pénzügyi és gazdasági költséghaszon elemzés olyan változtatásához, amely a pénzügyi elemzésnek a támogatási intenzitásra vonatkozó eredményét befolyásolja vagy befolyásolhatja, a Kedvezményezett köteles a Támogató előzetes írásbeli jóváhagyását kérni.
	5. Amennyiben a Kedvezményezett a Projekt keretében közbeszerzési eljárás lefolytatására köteles, a Kedvezményezett köteles a közbeszerzési eljárás lefolytatása során az ajánlati/részvételi/ajánlattételi felhívásban, illetve a nyertes ajánlattevővel megkötött szerződésben kikötni, hogy a teljesítés során keletkező, a szerzői jogi védelem alá eső alkotáson a Kedvezményezett területi korlátozás nélküli, harmadik személynek átadható felhasználási jogot szerez. Köteles továbbá biztosítani, hogy a szerződés alapján a Kedvezményezett jogot szerezzen az alkotás (terv) átdolgozására.

Ha a Projektet a Kedvezményezett bármely okból nem valósítja meg, vagy részben valósítja meg, akkor a szerzői jogi védelem alá eső alkotás felhasználásának jogát köteles átruházni a Támogatóra vagy az általa megjelölt személyre.

* 1. Amennyiben jelen Szerződés alapján folyósított támogatás terhére, vagy a Projekt keretében létrejött szellemi alkotás felhasználására a Kedvezményezett jogot szerez, úgy köteles ezen használati jogot felhívásra a Támogató és a Közreműködő Szervezet részére ingyenesen biztosítani. Támogató és a Közreműködő Szervezet e jogot üzletszerűen nem jogosult gyakorolni, így a felhasználás a jövedelemszerzés vagy jövedelemfokozás célját a Támogató és a Közreműködő Szervezet részéről közvetve sem szolgálhatja.
	2. A közbeszerzési eljárás megindítása előtt a Kedvezményezett köteles a teljesítésre kerülő tervezési szolgáltatások tekintetében a tervezőt megillető, szerzői jogi védelem alá eső alkotáson harmadik személynek átadható felhasználási jogot szerezni. A felhasználói jognak magában kell foglalnia az alkotás (terv) átdolgozásának jogát is.
	3. Amennyiben a Szerződés alapján folyósított támogatás terhére, vagy a Projekt keretében létrejött szellemi alkotás felhasználására a Kedvezményezett jogot szerez, úgy tulajdonjogának érintetlenül hagyása mellett köteles annak oktatási/képzési/foglalkoztatási célra történő felhasználását bármely további felhasználó részére ingyenesen biztosítani. A felhasználó ezt a jogát üzletszerűen nem gyakorolhatja, így a felhasználás a jövedelemszerzés vagy jövedelemfokozás célját közvetve sem szolgálhatja.
1. **Tájékoztatás és nyilvánosság**
	1. A Kedvezményezett a Projekt megvalósítása során köteles a hatályos jogszabályokban meghatározott tájékoztatási és nyilvánossági kötelezettségeknek eleget tenni, a Projektről és a támogatásról az ott meghatározott módon és tartalommal információt nyújtani. A tájékoztatásra és nyilvánosságra vonatkozó követelményeket a Miniszterelnökség által működtetett honlapon letölthető Arculati Kézikönyv és a Kedvezményezettek tájékoztatási kötelezettségei c. útmutató tartalmazza.
	2. A Kedvezményezettek tájékoztatási kötelezettsége c. útmutatóban előírt kommunikációs tevékenységek nem teljesítése vagy részleges teljesítése, illetve az előírtaktól eltérő formában történő megvalósítása a megítélt támogatás kommunikációra elszámolható részének csökkentését vonja maga után.
	3. Amennyiben a Kedvezményezett a kötelezően előírt tevékenységeken túl egyéb kommunikációs tevékenységeket is tervez, vállalja, hogy azok esetében is betartja az 13.1. pontban leírtakat.
	4. A Projekt maximalizált, de elszámolható költségeinek részét képezik a kommunikációs költségek is. A maximumérték feletti kommunikációs költségek nem számolhatók el.
	5. A Kedvezményezett a Szerződés aláírásával vállalja, hogy a Támogató elektronikus és nyomtatott kiadványaiban média-megjelenéseiben és egyéb tájékoztató jellegű rendezvényein Projektjét igény esetén bemutatja.
	6. Amennyiben a Kedvezményezett eszközbeszerzéséhez nyújtott támogatás az 50 millió forintot, bármely más beruházáshoz nyújtott támogatás a 10 millió forintot meghaladja, vagy ha az átadásra a sajtó képviselőit is meghívják, a Kedvezményezett köteles az eszköz, illetve a beruházás átadásáról a Közreműködő Szervezetet értesíteni az átadás napját megelőző legkésőbb 20 nappal.

A Kedvezményezett köteles továbbá bármely, a Projekttel kapcsolatban szervezett nyilvános, a sajtó részvételével zajló rendezvényről a Közreműködő Szervezet képviselőjét értesíteni, a rendezvény napját megelőző legkésőbb 20 nappal.

* 1. A Kedvezményezett a Szerződés aláírásával hozzájárulását adja ahhoz, hogy a Támogató, valamint a Közreműködő Szervezet kezelésében lévő, a támogatás felhasználására vonatkozó adatokat a Támogató és a Közreműködő Szervezet nyilvánosságra hozhatja, kivéve azokat az adatokat, melynek nyilvánosságra hozatalát jogszabály kifejezetten megtiltja.
1. **Kapcsolattartás**
	1. A Szerződő Felek közötti kapcsolattartás az egységes működési kézikönyvről szóló 547/2013. (XII. 30.) 1. sz. mellékletének XVIII. fejezete 299. és 300. alcíme alapján történik.
	2. A Kedvezményezett és a Közreműködő Szervezet nem hivatalos kommunikációja (pl. projektet érintő, joghatást nem keletkeztető pontosítás, eljárásrendi kérdések tisztázása) a Szerződés szerinti telefon, telefax, elektronikus levelezés útján lehetséges.
	3. A Támogató és a Kedvezményezett egymás irányba történő nyilatkozataik megtételére rendelkezésre álló határidők számítására a 4/2011. (I. 28.) Korm. rendelet 119-121. §-ában foglalt szabályokat kell alkalmazni
	4. A Kedvezményezett a rendelkezésére bocsátott elektronikus alkalmazás által alkalmazott elektronikus aláírások joghatását és a bírósági eljárásokban bizonyítékként való elfogadhatóságát 1999/93/EK irányelv értelmében elismeri.
2. **A Szerződés megszűnése**
	1. A Szerződés a teljesítést (beleértve az ellenőrzéstűrési, valamint a dokumentum-megőrzési kötelezettséget is) megelőzően csak vis maior, lehetetlenülés, a Közreműködő Szervezet, vagy a Kedvezményezett általi, a Szerződésben meghatározott esetekben és módon történő elállás, közös megegyezéssel történő felbontás vagy a bíróság határozata alapján szűnik meg. A Szerződést felmondani nem lehet.

* 1. Kedvezményezett elállhat a Szerződéstől, amennyiben annak teljesítésére, a szerződéskötést követően, neki fel nem róható okból beállott körülmény folytán nem képes. A Szerződés ilyen esetben, annak megkötésére visszamenő hatállyal megszűnik, és a Kedvezményezett köteles a támogatás elállás időpontjáig folyósított összegét a jogszabályban meghatározott mértékű kamattal növelt összegben, az elállásban közölt határidőben visszafizetni. A kamatszámítás kezdő időpontja a támogatás - vagy annak egyes részletei - kifizetésének napja, utolsó napja pedig a visszafizetési kötelezettség teljesítésének napja.
	2. A Kedvezményezett a kamaton felül a vonatkozó jogszabályi előírások szerint köteles késedelmi kamatot fizetni, amennyiben visszafizetési kötelezettségét határidőben nem teljesíti.
1. Amennyiben előleg folyósításra nem kerülhet sor, a mondat törlendő. [↑](#footnote-ref-1)
2. Kivéve, ha a pályázati kiírás vagy az IH eltérően rendelkezik. [↑](#footnote-ref-2)
3. Fenntartási időszak az előkészítésre irányuló konstrukciókra nem vonatkozik. [↑](#footnote-ref-3)